ร้านราเมงในเครือเบทาโกร้านนี้. อยู่ชั้น 3 ห้าง  The Crystal (Crystal Veranda) 

ที่จอดรถสะดวกมาก. จอดชั้นสามเดินตรงเข้ามาในห้างก็เจอร้านนี้อยู่ตรงหน้าพอดี

การบริการเอาใจใส่พอควร. น้ำรีฟิวมาเติมให้เอง
ร้านสะอาดดี บรรยากาศในร้านสบายๆ. ตกแต่งด้วยไม้ดูอบอุ่น

เมนูราเมงไม่หลากหลาย มีให้เลือก 5 อย่าง คือ
ซุปกระดูกหมู tonkotsu
ซุปเผ็ด sisen
ซุปซีอิ๊ว shoyu
ซุปเต้าเจี้ยว miso
และ ซารุราเมน. (เส้นบะหมี่เย็นกับซุปปลาแห้ง)

วันนี้สั่งเป็นกระดูกหมู และซุปเต้าเจี้ยว. ทานคู่กับไก่ทอดคาราอะเกะและเกี๊ยวซ่า. เครื่องดื่มรีฟิวสองแก้ว. (รวมเป็น 2 เซ็ต)

ของว่างเสิร์ฟมาก่อน. ไก่ทอดรสมาตรฐานครับ มีเกลือสมุนไพรมาให้จิ้มด้วย. เกี๊ยวซ่าผมว่าธรรมดาไม่โดดเด่นอะไร

ราเมนซุปเต้าเจี้ยว. ชามนี้น่าผิดหวัง. รสชาติไม่ถูกปาก. เค็มเกินไปหน่อย
ส่วนซุปกระดูกหมูอันนี้ใช้ได้ครับ.

เครื่องราเมนมีชาชู. อันนี้ค่อนข้างบางแต่นุ่มดีเหมือนลวกมา. แต่รสเข้มตามแบบที่ชาชูควรจะเป็น
หน่อไม้ต้ม. อันนี้ผมว่ารสไม่กลมกล่อม
ที่โดดเด่นเห็นจะเป็น. ไข่ต้มยางมะตูมที่เสิร์ฟมาทั้งสองชาม ที่นุ่มและสุกพอดี

คิดว่าร้านนี้ถ้ามาที่ห้างนี้คนเดียวก็เป็นตัวเลือกที่ดี(ร้านอื่นออกจะราคาสูง) ก่อนจะไปดูภาพยนต์
แต่ถ้าตั้งใจจะหาร้านดีๆทานกับแฟนควรข้ามไปร้านอื่นครับ